kk en kk ru kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ba bg kk en en en en de de de de fr fr fr fr kk kk kk kk kk kk kk kk
Жүргізушілер бірге: Қайырлы күн, құрметті қонақтар, ұстаздар мен білімге құштар жас өрендер!
1-жүргізуші: Ойынымыздың алдында білім сайысының әділ эксперт мүшелерімен таныс болыңыздар. (кезек-кезек таныстыру).
Мектебіміздің оқу ісі-жөніндегі диретордың орынбасары: Болатова Гулбахар апай.
Бейінді оқыту жөніндегі орынбасары: Аширбеков Сапарғали ағай.
Тәрбие ісі-жөніндегі орынбасары: Тулеков Жәнібек ағай.
2-жүргізуші: Алдарыңызға өз білімімен, ақыл-ойымен, эрудициялық ерекшеленген әр топтың білімді оқушылары жиналған.
1-жүргізуші: Ендеше кезек оқушыларда. Әр топ өз аты мен ұранымен таныстырады.
Сайыста көрсетпекпіз мектепте алған білімді.
Біліммен шықсын тек жақсы атымыз.
1-жүргізуші: Аукцион шартымен таныс болыңыздар. Бүгін аукционымызда сауда «теңге» атты ақша бірлігімен жүргізіледі.
2-жүргізуші:Әзірше әр топтың қорында 1000 теңгеден бар. Бұл-бастапқы капитал.
Өз капиталыңызды көбейту- өз қолдарыңызда.
1-жүргізуші: Аукциондарда информатика пәндерінен алған білімдеріңді көрсетесіздер.
Информатика пәнінен сұрақтардың бастапқы бағасы- 50 теңге. Егер дұрыс жауап айтылса- баға құны сол топқа беріледі, ал қате жауап айтылса, онда топ сол ақшаны қайтарады.
2-жүргізуші: Ескерту: егер топ қорында бар барлық сомаға сұрақ сатып алып қателессе, онда – банкрот, өкінішке орай, ол топ аукционға қатыса алмайды.
1-жүргізуші: Сонымен, «Білім-біліктілікке жеткізер баспалдақ, ал біліктілік- сол білімді іске асыра білу дағдысы», деген ұлы ұстаз Ахмет Байтұрсыновтың сөздеріне сүйеніп, «Білім аукционы» атты зияткерлік сайысымызды бастайық.
Экономикалық ойынның шартымен оқушыларға 6 лотерея билеті сатылады. Сол билеттердегі сұрақтарға дұрыс жауап берілсе, онда билет сатып алынған ақша өздеріне қайтарылады. Дұрыс жауап беру арқылы топ өз ақша қорын жинайды.
1-жүргізуші:Сұрақтарға жауап бере алмаған жағдайда еінші топ жауап беріп, өз топтарының қаржысын кеңейтуіне болады.Бір билет құны 200 тенге.
2-жүргізуші:Аукционға 6 билет қатысуда, әр топтан бір-бірлеп, кезекпен үш оқушы шығып билет сатып аламыз. Билетте берілген сұрақтарға жауап береміз.
1-жүргізуші: Осымен І-тур аяқталды. І- турдың қорытындысын эксперт мүшелерінен сұрайық. Жоғары капитал жинаған топ_____________
2-жүргізуші: Біздің екінші турымыз «Эрудиттер сайысы» деп аталады. Топтар шапшаң түрде берілген сұрақтардың жауабын айтуы тиіс. Барлығы 10 сұрақтан қойылады. Әр топқа берілген уақыт-3 минут.
1-жүргізуші:Әрбір дұрыс жауап құны- 50 теңге. Сұрақтың жауабын білмеген жағдайда «келесі» деп айту сұралады. Ендеше, «Тіл қаруы-сөз, сөз қаруы-ой, ақылды ой, алғыр сөз- адамның ең жоғарғы қасиеті», -деген Ғабиден Мұстафиннің сөзімен сайысты ең көп капиталы бар топтан бастаймыз. Дайынбыз ба? Уақыт.
2-жүргізуші: ІІ кезең. Эрудиттер сайысы.
_______________________№1 топқа арналған сұрақтар.
Компьтердің экранына ақпарат қандай құрылғының көмегімен шығады?
Принтердің неше түрі бар?
Қағаздағы кескінді түсіріп дисплей экранына шығаруға арналған құрылғы.
Іске қосу- батырмасын ата.
Әр түрлі графикалық кескіндерді салуға, редакциялауға мүмкіндік беретін бағдарлама.
Бүкіл жер шарын қамтитын көптеген әр түрлі компьютерлер және компьютерлік желілердің жиынтығы.
Әр түрлі қорларды, мысалы, бағдарламаларды, құжаттарды және принтерлерді бірігіп пайдалану үшін бір-бірімен жалғастырылған компьютерлер тобы.
______________________№2 топқа арналған сұрақтар.
1. Бұл адам ойлауының түрлері мен заңдары туралы оның ішінде дәлелдеуге болатын пікірлердің заңдылықтары туралы ғылым.
2. Жалған немесе ақиқат болуы мүмкін қандай да бір пайымдау.
3. Есептеуіш машиналар неше түрге бөлінеді?
4. Дербес компьютер неше топқа бөлінеді?
5. Процессор қандай қызмет атқарады?
6. Компьютер іске қосылған кезде жүктелетін және оның барлық құрылғыларының жұмысын басқаратын арнайы программа.
7. Көбейтілуге және басқа компьютерге жұғуға қабілетті, өлшемі шағын арнайы компьютерлік бағдарлама.
8. Вирустарды жоюға және табуға мүмкіндік беретін программа.
9. Компьютерге мәтін енгізу құрылғысы.
10. Интернетке телефон арқылы шығу құрылғысы.
2-жүргізуші: ІІ-кезеңнің қорытындысын эксперт мүшелерінен сұрайық. Жоғары капитал жинаған топ_____________
1-жүргізуші: Енді, «Білекке сенген заманда- ешкімге есе бермедік,
Білімге сенер заманда қапы қалып жүрмейік», -деген Абылай ханның ойлы сөзімен келесі турымызға көшейік..
2-жүргізуші:Әрбір топ информатика пәні бойынша әртүрлі тапсырмалар орындайды. Оқушылар кезекпен таңдайды және таңдаған оқушы қайта таңдамайды. Әр дұрыс жауап 100 теңгемен есептеледі.
1-жүргізуші:Эксперттерден ІІІ-кезеңнің қорытындысын айтып өтуін сұраймыз.
2-жүргізуші:Енді біз ең қызықты соңғы тур «Сыйлықтар аукционына» көшеміз.
Топтар жинаған ақша қорын сыйлықтарға айырбастайды.
1-жүргізуші: Аукционға сыйлықтар қойылады. Жинаған ақша қорын сыйлықтарға айырбастай аласыздар. Әр сыйлықта жұмбақ жасырылған, жұмбақтың жауабы дұрыс болса- сыйлық сіздікі.
2-жүргізуші:Бастапқы сылық бағасы-50 теңге. Кім жоғары баға ұсынады. Сыйлықты соған береді, ол сыйлық ішіндегі сұраққа жауап береді.
1-жүргізуші: Елбасы Н.Ә. Назарбаевтың «Қазақстан-2030 жылы барысқа апаратын- бүгінгі мектеп партасында отырған оқушылар» деген сөзін әрқашан жадымызда ұстап, Елбасының сенімін ақтауда дәл бүгінгідей зияткерлік сайыстарда өз білімімізбен биіктерден көріне берейік. Ендеше, ендігі кезек эксперттерде. Марапаттау рәсіміне кезек беріледі.
2-жүргізуші:Елбасы Н.Ә.Назарбаевтың 20 жыл ішінде Қазақстан Республикасының «Бәсекеге барынша қабілетті, дамыған 50 елдің қатарына қосылу» стратегиясы бәрімізге мәлім. Осы стратегияны жүзеге асырудың басты шарты білім екені даусыз. Сондықтан «Ешқашан да бәрін білемін, енді маған бұдан артық үйренетін ештеңе жоқ деп санаушы болма»,- деген Н.Д.Зилинскийдің сөзімен «Білім биржасы» ойынын аяқтаймыз.
Жүргізушілер бірге:Білім алудан кеш қалмаңыздар!